Pääkaupunkiseudun Kierrätyskeskus

Yrityksen ensimmäinen myymälä oli Helsingin Kyläsaaren toimipiste, joka aloitti toimintansa entisessä jätteenpolttolaitoksen rakennuksessa vuonna 1990. Vuonna 2013 avattu Espoon Nihtisillan tavaratalo on yrityksen suurin myymälä. Yritys kutsuu toimipisteitään kaupoiksi ja kierrätystavarataloiksi, pyrkien erottamaan ne kirpputoreista.

Myymälät

 Sijainti  Osoite  KaupunkiKaisaniemi Kaisaniemenkatu 7HelsinkiKyläsaari Kyläsaarenkatu 8Pasila Esterinportti 1Itäkeskus Kauppakartanonkatu 12Oulunkylä Ogelin liikekeskusKontula Keinulaudankuja 4KalasatamaKauppakeskus Redi 3. krsNihtisilta Kutojantie 3EspooFinnoo Rusthollarinkatu 1Matinkylä Iso Omena 2. krsPorttipuisto Porttisuontie 7VantaaMyyrmäki Liesitori 1TammistoTammiston kauppatie 11Lähde:

 Toimintamalli 
Kaikki Kierrätyskeskuksen tuotto käytetään yrityksen toiminnan ja tavoitteiden edistämiseen eli paikalliseen ympäristötyöhön ja työllistämiseen. Tavaralahjoitukset tukevat ympäristötyötä ja lisäävät mahdollisuuksia työntekoon. Kierrätyskeskus ei jaa voittoa omistajilleen, vaan kaikki mahdolliset tulot käytetään toiminnan ylläpitoon ja kehittämiseen. Myymälöiden ja verkkokaupan kautta yli viisi miljoonaa tavaraa vaihtaa vuosittain omistajaa.

 Tavarat ja tuotteet 
pienoiskuva|Huonekaluja ja käyttötavaroita Kyläsaaren myymälässä.
Kierrätyskeskuksen myymälöissä myydään ja vastaanotetaan uudelleenkäyttökelpoisia tavaroita. Myymälöistä saa myös tietoa ja ideoita ekologiseen, ympäristöä vähemmän kuormittavaan elämäntapaan. Jokaisessa myymälässä on myös ilmaisosasto, josta voi vapaasti ottaa tarvitsemiaan tavaroita maksutta. Espoon Nihtisillassa sijaitsee myös askartelutarvikkeiden ilmaistukku, josta esimerkiksi koulut ja päiväkodit voivat noutaa askartelutarvikkeita maksutta.

 Tavaroiden lahjoittaminen 
pienoiskuva|Tavaroiden lastaamista ja vastaanottoa Kyläsaaressa. Kierrätyskeskuksen auto kuljettaa tavaroita toimipisteiden välillä ja tekee lajittelukeskuskäyntejä.
Kierrätyskeskukseen voi lahjoittaa uudelleenkäyttökelpoisia, ehjiä ja puhtaita huonekaluja, mattoja, kodin pientavaraa, harrastusvälineitä, lasten tarvikkeita, kirjoja, levyjä, kenkiä, vaatteita ja tekstiilejä sekä askarteluun sopivia materiaaleja. Yritys vastaanottaa kaikenkuntoiset sähkö- ja elektroniikkalaitteet, tietokoneet ja polkupyörät. Itäkeskuksen, Suomenojan ja Kontulan myymälöihin otetaan vastaan vain pieniä sähkö- ja elektroniikkalaitteita. Rakennusosia ja -materiaaleja otetaan vastaan Nihtisillan tavaratalossa.

Kierrätyskeskuksella on myös noutopalvelu sekä kiertäviä keräysautoja.

 Plan B -uusiotuotteet 
Plan B on Kierrätyskeskuksen mallisto, johon kuuluvat erilaiset asusteet ja vaatteet sekä sisustustuotteet, huonekalut ja korut. Plan B -tuotteet valmistetaan kiertoon tulleista materiaaleista. Tuotteita myydään useimmissa Kierrätyskeskuksen myymälöissä ja verkkokaupassa, ja suurin valikoima on Nihtisillan tavaratalossa.

 Työllistäminen 
Pääkaupungin Kierrätyskeskus on ollut yksi Helsingin, Espoon ja Vantaan tärkeimmistä pitkäaikaistyöttömien työllistäjistä. Esimerkiksi vuonna 2024 se tarjosi työtä kaikkiaan yli 1 300 ihmiselle, joista vain satakunta oli vakituisessa työsuhteessa. Työvoima-asioiden siirtyminen kunnille uhkasi vaarantaa 2020-luvun puolivälissä toimintaa, koska kunnat olivat luopumassa palkkatuesta työllistämisen instrumenttina, eikä korvaavaa tukimuotoa ollut vielä olemassa.

Työttömien lisäksi Pääkaupungin Kierrätyskeskus työllistää nuoria oppisopimuskoulutusta ja työharjoittelupaikkoja tarjoamalla.

 Ympäristökoulutus 

Vuodesta 1990 asti toiminut Kierrätyskeskuksen ympäristökoulutus tavoittaa vuodessa noin 40 000 asiakasta. Ympäristökoulu Polku suuntaa toimintansa päiväkoti- ja kouluikäisille.

 Lähteet 

 Aiheesta muualla 

 Pääkaupunkiseudun Kierrätyskeskus Oy
 Finland: Where second-hand comes first (BBC:n artikkeli) 8.11.2018.

Luokka:Kierrätyskeskukset
Luokka:Suomalaiset jätehuoltoyhtiöt
Luokka:Suomalaiset vähittäiskaupan yritykset